b'\n_START_ARTICLE_\nNSJAP\n_START_PARAGRAPH_\nNSJAP eli Japanin kansallissosialistinen ty\xc3\xb6v\xc3\xa4enpuolue on japanilainen puolue, joka perustaa aatteensa kansallissosialismiin._NEWLINE_Puolue perustettiin vuonna 1982 ja tunnetaan japaniksi nimell\xc3\xa4  \xe5\x9b\xbd\xe5\xae\xb6\xe7\xa4\xbe\xe4\xbc\x9a\xe4\xb8\xbb\xe7\xbe\xa9\xe6\x97\xa5\xe6\x9c\xac\xe5\x8a\xb4\xe5\x83\x8d\xe8\x80\x85\xe5\x85\x9a Kokka Shakaishugi Nippon R\xc5\x8dd\xc5\x8dsha-T\xc5\x8d tai saksaksi Nationalsozialistische Japanische Arbeiterpartei._NEWLINE_Se on mahdollisesti suoraa perua 1940-luvulla vaikuttaneesta kansallissosialistisesta Kokka Shakai Shugi Gakumei -j\xc3\xa4rjest\xc3\xb6st\xc3\xa4. Aatteelliset juurensa ovat my\xc3\xb6s toisen maailmansodan t\xc3\xa4rkeimmiss\xc3\xa4 japanilaisissa fasistisen aatteen ideologeissa, kuten Kita Ikki, Nakano Seigo, Sadao Araki ja Kodoha-puolue. NSJAP ylist\xc3\xa4\xc3\xa4 Japanin imperiumia ja sen liittolaisuutta natsi-Saksan kanssa.\n_START_SECTION_\nPuolueohjelma\n_START_PARAGRAPH_\nPuolue kannattaa korporatiivisen j\xc3\xa4rjestelm\xc3\xa4n valtiota ja palaamista Sh\xc5\x8dgun-j\xc3\xa4rjestelm\xc3\xa4\xc3\xa4n, joka johtajaperiaatteiltaan muistuttaa kansallissosialismia. Se ajaa antisemitismi\xc3\xa4 ja uskoo maailmanlaajuiseen juutalaiseen salaliittoon, joka muun muassa vapaamuuraritoiminnan avulla kontrolloi Japania. Puolue uskoo my\xc3\xb6s turanismiin, jonka ajatuksena on yhten\xc3\xa4isyys muiden turaanisesta juuresta haarautuvien ryhmien kesken (esimerkiksi suomalaiset, virolaiset ja unkarilaiset)._NEWLINE_Puolue on ilmaissut tukensa muille aasialaisille valtioille kommunistista Kiinaa vastaan. \xe2\x80\x9dGeopoliittinen suunnitelmamme It\xc3\xa4-Aasiaan vapauttamiseksi pohjautuu liittoumaan Mant\xc5\xa1uriaan, Tiibetin, uiguurien, Taiwanin, Mongolian ja Japanin v\xc3\xa4lill\xc3\xa4\xe2\x80\x9d, ovat he ilmoittaneet.\n_START_SECTION_\nRevisionismi\n_START_PARAGRAPH_\nKuten uusnatsit l\xc3\xa4nness\xc3\xa4 kyseenalaistavat holokaustin, pit\xc3\xa4\xc3\xa4 NSJAP Nanjingin veril\xc3\xb6yly\xc3\xa4 valheena.\n_START_SECTION_\nVaikutus\n_START_PARAGRAPH_\nPuolue on hyvin pieni tekij\xc3\xa4 Japanin poliittisessa mittakaavassa.'